भोपाल । कटनी के एक डॉक्टर द्वारा आईपीएस गौरव राजपूत पर लगाए गए 10 लाख की रिश्वत मांगने के आरोप को जांच के बाद लोकायुक्त ने खारिज कर दिया है। लोकायुक्त ने राजपूत को निर्दोष करार देते हुए जांच को औचित्यहीन बताया है। क्लीनचिट मिलने के बाद आईपीएस राजपूत का डीआईजी पद पर प्रमोशन जल्द हो सकता है। सूत्रों की मानें, तो केंद्रीय प्रशासनिक अभिकरण (कैट) ने मप्र सरकार द्वारा राजपूत का डीआईजी पद पर प्रमोशन रोकने की प्रक्रिया को गलत माना है। मंगलवार तक कैट इस मामले में आदेश जारी कर सकती है। कैट के निर्णय के बाद डीआईजी पद के लिए इंपैनल्ड गौरव राजपूत की डीपीसी का रिव्यू होगा। गौरव के एकल नाम वाली पैनल पर आम सहमति के बाद पदोन्नति आदेश जारी होगा। ज्ञात हो, शिकायत के बाद पीएचक्यू ने जनवरी में हुए डीआईजी प्रमोशन के दौरान राजपूत की पदोन्नति रोक दी थी। यह है मामला विवाद कटनी की एक महिला प्रतिभा बजाज की आत्महत्या से शुरू हुआ था। आग से झुलसी प्रतिभा बजाज ने पहले मृत्यु पूर्व बयान में आत्महत्या के लिये सोनिया मेहतरानी को दोषी ठहराया था। जबलपुर रैफर करने के बाद मृत्यु पूर्व बयान में प्रतिभा ने 5-6 लोगो के नाम लिए थे, इनमें एक नाम डॉ. मंगतराम लालवानी का था। डॉक्टर मंगतराम की मृत्यु 1994 में हुई थी। इस मामले में डॉ. विशम्भर लालवानी का नाम उछला था। डॉ. लालवानी रिश्वत कांड में तत्कालीन एसपी गौरव राजपूत, टीआई गायत्री सोनी पर 10 लाख रुपए मांगने का आरोप लगा था। डॉक्टर ने आरोप लगाया था कि रिश्वत न देने पर उनके अस्पताल को सील कर दिया गया था। इस पर पीएचक्यू ने मामले की पहली जांच छिंदवाड़ा डीआईजी को सौंपी थी। 27 जून 2016 को सबमिट जांच रिपोर्ट में भी गौरव राजपूत को निर्दोष पाया गया था। इसी मामले में आरोपी टीआई गायत्री सोनी व अन्य पुलिस कर्मियों ने दूसरी जांच की मांग कर दी। इस बार जांच बालाघाट के एडीजी को सौंपी गयी थी।

Dailyhunt

Disclaimer: This story is auto-aggregated by a computer program and has not been created or edited by Dailyhunt. Publisher: Peoples Samachar